জনঘনত্ব
জনঘনত্ব বা জনসংখ্যার ঘনত্ব হল একক আয়তনের এলাকাতে বসবাসকারী জনসংখ্যার পরিমাপ। সাধারণত জীবন্ত প্রাণী, যেমন মানুষ ইত্যাদির ক্ষেত্রে এটি ব্যবহৃত হয়। জনসংখ্যার ঘনত্ব পরিমাপের সূত্র হচ্ছে: Density = Number of people Area {\displaystyle {\text{Density}}={\frac {\text{Number of people}}{\text{Area}}}} এক কোটির বেশি জনসংখ্যাবিশিষ্ট রাষ্ট্রগুলির মধ্যে বাংলাদেশ বিশ্বের সর্বাধিক জনঘনত্ববিশিষ্ট দেশ। ২০২০ সালের প্রাক্কলন অনুযায়ী এদেশে প্রতি বর্গকিলোমিটার এলাকায় ১২৬৫ জন লোক বসবাস করে। সমস্ত সার্বভৌম রাষ্ট্রের মধ্যে সর্বাধিক জনঘনত্ববিশিষ্ট দেশ হল মোনাকো; এখানে প্রতি বর্গকিলোমিটারে ১৮,৫৮৯ জনের বাস। মঙ্গোলিয়া বিশ্বের সর্বাপেক্ষা কম জনঘনত্ববিশিষ্ট রাষ্ট্র। ফিলিপাইনের রাজধানী ম্যানিলা বিশ্বের সর্বাধিক জনঘনত্ববিশিষ্ট শহর; এখানে প্রতি বর্গকিলোমিটারে ৪৩,০৭৯ লোকের বাস।